CELEX: C2005/031/45
Language: el
Date: 2005-02-05 00:00:00
Title: Υπόθεση Τ-366/04: Προσφυγή της Hensotherm AB κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 8 Σεπτεμβρίου 2004

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/22
            
         Προσφυγή της Hensotherm AB κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 8 Σεπτεμβρίου 2004
   (Υπόθεση Τ-366/04)
   (2005/C 31/45)
   Γλώσσα διαδικασίας: η σουηδική
   Η Hensotherm AB, με έδρα το Trelleborg (Σουηδία), εκπροσωπούμενη από τον δικηγόρο Stefan Hallbäck, άσκησε στις 8 Σεπτεμβρίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Ο αντίδικος ενώπιον του τμήματος προσφυγών ήταν η εταιρία Rudolf Hensel GmbH, με έδρα το Börnsen (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να παραπέμψει την υπόθεση στο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς για επί της ουσίας εξέταση της προσφυγής που άσκησε η προσφεύγουσα κατά της αποφάσεως του τμήματος ακυρώσεως, της 11ης Σεπτεμβρίου 2003, λόγω παραβάσεως ουσιώδους τύπου,
            
         
               —
            
            
               επικουρικώς, να εξετάσει την προσφυγή κατά της αποφάσεως του τμήματος ακυρώσεως, της 11ης Σεπτεμβρίου 2003, και την απόφαση του τμήματος προσφυγών, της 12ης Ιουλίου 2004, κατόπιν δεν να απορρίψει την αίτηση της Rudolf Hensel GmbH με την οποία ζητήθηκε η ακύρωση του κοινοτικού σήματος αριθ. 357 863,
            
         
               —
            
            
               να καταδικάσει το καθού στα δικαστικά έξοδα
            
         Ισχυρισμοί και κύρια επιχειρήματα:
   
               Καταχωρισμένο κοινοτικό σήμα του οποίου ζητήθηκε η ακύρωση:
            
            
               Εικονιστικό σήμα «HENSOTHERM», για προϊόντα των κλάσεων 2 και 17 (χρώματα, μονωτικά και στεγανοποιητικά υλικά) — κοινοτικό σήμα αριθ. 357 863
            
         
               Δικαιούχος του κοινοτικού σήματος:
            
            
               Η προσφεύγουσα
            
         
               Αιτών την ακύρωση του σήματος:
            
            
               Rudolf Hensel GmbH
            
         
               Σήμα του αιτούντος την ακύρωση:
            
            
               Το λεκτικό εθνικό σήμα «HENSOTHERM» (αριθ. 213 672), για προϊόντα της κλάσεως 2
            
         
               Απόφαση του τμήματος ακυρώσεως:
            
            
               Ακύρωση του κοινοτικού σήματος «HENSOTHERM» λόγω κινδύνου συγχύσεως με το προγενέστερο εθνικό σήμα «HENSOTHERM» (αριθ. 213 672)
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι:
            
            
               Παράβαση των άρθρων 52, παράγραφος 1, στοιχείο α', και 78 του κανονισμού (ΕΚ) 40/94